અમદાવાદ: અનામતની માગ સાથેની પાટીદારોની મહારેલી સફળ થયાને પગલે અને ગઇકાલે સાત પ્રધાનોની કમિટી સાથેની બેઠક નિષ્ફળ જવાના પગલે પાટીદારો તા.રપની અમદાવાદની રેલીને ગુર્જરવાળી કરવાના મૂડમાં આવી ગયા છે. જડબેસલાક પ્લાનિંગ સાથે આગળ વધી રહેલા પાટીદારો રપમીએ લાખથી વધુ વિદ્યાર્થીઓ અને દોઢ લાખથી વધુ મહિલાઓને મેદાનમાં ઉતારવાનું પ્લાનિંગ કરી ચૂક્યા છે. જોકે સરકાર તેમના આંદોલનને પાડી દેવાના મુડમાં હોય તેમ રિવરફ્રન્ટ પરની રેલીને અમદાવાદ કોર્પોરેશન દ્વારા મંજૂરી આપવામાં આવી નથી.